Daily Sun Daily Sun is die grootste dagkoerant in Suid-Afrika. Met verkope van meer as 322 324 en 'n leserskap van 5 554 000 in Gauteng, Limopopo, Mpumalanga en Noordwes, sal die uitbreiding van die koerant na KwaZulu-Natal, die Vrystaat, Noord-Kaap, Wes-Kaap en Oos-Kaap die huidige sirkulasiesyfer verhoog. Daily Sun is gemik op lesers in en om Suid-Afrika se groot stedelike gebiede. Hierdie lesers is oorwegend swart, geletterd in Engels met min opvoeding op horskoolvlak, en is werkers die ekonomiese kern van ons land.
Die lesers van Daily Sun het 'n vooruitstrewende lewensuitkyk, is vatbaar vir nuwe ondervindings en is gretig om die geleenthede wat die nuwe sosiale, politieke en ekonomiese omgewing bied, aan te gryp. Hulle is die hoofbegunstigdes van verandering in Suid-Afrika. Hul lewensomstandighede en algemene lewenstandaard het bykans oornag verander met die toegang tot behuising, krag, lopende water, werksgeleenthede en minimum lone wat die nuwe demokratiese bestel moontlik gemaak het. Ons leser floreer onder sulke omstandighede en wil hierdie geleenthede benut om sy of haar algemene welstand te verbeter.
Share Daily Sun on
Lesers: 5 554 000 (AMPS 2012 BA)
Sirkulasie: 322 324 (ABC Q3 2012)